สวัสดีค่ะ มีเพศสัมพันกับแฟนมา3อาทิตย์แล้วรู้สึกแสบช่องคลอดมากค่ะคาดว่าน่าจะเป็นเพราะการเสียดสีแต่เมื่อวานรู้สึกว่ามีก้อนๆที่ขาหนีบข้างนึงเหมือนต่อมน้ำเหลืองอักเสบแต่ปวดขาหนีบทั้ง2ข้างเลยค่ะ(ไม่แน่ใจว่าอาการปวดมาจากการเดินเยอะหรือป่าวค่ะเมื่อ2วันก่อนเดินมาราธอน40กิโลมาค่ะ)และวันนี้มีอาการเจ็บช่วงข้างๆคลิตอริสเหมือนจะอักเสบ แบบนี้เป็นอาการติดเชื้ออะไรมั้ยคะ
สวัสดีค่ะ หากมีเพศสัมพันธ์มา 3 สัปดาห์แล้ว แล้วมีอาการแสบช่องคลอด ไม่น่าเกิดจากการบาดเจ็บของเยื่อบุช่องคลอดจากการเสียดสี เพราะหากเกิดจากการบาดเจ็บ อาการก็จะเกิดภายใน 1-2 วันและหายภายในไม่เกิน 1 สัปดาห์ ส่วนการเดินมาราธอน อาจทำให้ปวดขาหนีบได้ แต่น่าจะปวดขาหรือน่องมากกว่า และก็ไม่น่าทำให้มีก้อนที่ขาหนีบ รวมถุงไม่น่าทำให้มีอาการเจ็บที่บริเวณอวัยะเพศ ดังนั้น อาการแสบช่องคลอด เจ็บบริเวณคลิตอริส ปวดขาหนีบทั้ง 2 ข้าง รวมถึงมีก้อนที่ขาหนีบ (ซึ่งก็น่าจะเกิดจากต่อมน้ำเหลืองที่โต) น่าจะเกิดจากโรคติดต่อทางเพศสัมพันธ์มากกว่า เช่น เริม ซิฟิลิส แผลริมอ่อน ฝีมะม่วง เป็นต้น แนะนำว่าควรต้องไปพบสูติ-นรีแพทย์เพื่อตรวจว่าเกิดจากโรคใด จะได้รักษาให้ตรงกับโรคค่ะ เพราะหากเป็นบางโรค เช่น ซิฟิลิส แม้อาการจะหายไปได้เอง แต่เชื้อโรคจะอยู่ในร่างกายเราต่อไป และอาจอันตรายต่อชีวิตในเวลาต่อมาได้ค่ะ ทั้งนี้ ควรพาแฟนไปตรวจพร้อมกันด้วยค่ะ และควรงดการมีเพศสัมพันธ์ไปก่อนชั่วคราว